Farg‘onada hamkasbini pichoqlab o‘ldirgan IIB xodimi 12 yilga qamaldi (video)

Farg‘ona viloyatida hamkasbining qotiliga aylangan IIB xodimiga nisbatan sud hukmi o‘qildi. Bu haqda MY5 telekanalining “Markaziy studiya” ko‘rsatuvida ma’lum qilindi.

Qayd etilishicha, sudlanuvchi o‘z hamkasbi bilan birga ovqatlanishga borgan. Ular spirtli ichimlik ichgan. Mast holdagi IIB xodimi hamkasbini haqorat qila boshlagan. Shunda ikkinchi xodim unga oshxona pichog‘i bilan hujum qilgan. Og‘ir jarohat olgan IIB xodimi vafot etgan.
Sudlanuvchi 12 yilga ozodlikdan mahrum etildi.